കൊവിഡ് ദുരിതാശ്വാസം, വീണ്ടും സഹായവുമായി ഹീറോ കൊവിഡ് വ്യാപനത്തിന്റെ ആദ്യഘട്ടം മുതല് തന്നെ രാജ്യത്തിന് സഹായഹസ്തവുമായി ലോകത്തിലെ തന്നെ ഏറ്റവും വലിയ ഇരുചക്ര വാഹന കമ്ബനിയായ ഹീറോ മോട്ടോകോര്പ്പ് രംഗത്തുണ്ട് . ഇപ്പോഴിതാ അത്തരത്തിലൊരു സഹായവുമായി വീണ്ടും രംഗത്തെത്തിയിരിക്കുകയാണ് കമ്ബനി എന്നാണ് പുതിയ റിപ്പോര്ട്ട്. രാജ്യതലസ്ഥാന നഗരിയിലെ ഒരു ആശുപത്രിയില് കൊവിഡ് 19 വാര്ഡ് സൃഷ്ടിക്കാന് മുന്കയ്യെടുത്തിരിക്കുകയാണ് കമ്ബനി എന്ന് കാര് ആന്ഡ് ബൈക്ക് റിപ്പോര്ട്ട് ചെയ്യുന്നു. ദില്ലിയിലെ ജനക്പുരി സൂപ്പര് സ്പെഷ്യാലിറ്റി ആശുപത്രിയില് ആണ് 50 കിടക്കകളുള്ള കൊവിഡ് 19 വാര്ഡ് സൃഷ്ടിക്കാന് ഹീറോ അധികൃതരെ സഹായിച്ചത്. കൊവിഡ്19 നെ ചെറുക്കുന്നതിനുള്ള ഹീറോയുടെ CSR ദുരിതാശ്വാസ നടപടികളുടെ ഭാഗമായാണ് ഈ സംരംഭം ഏറ്റെടുത്തത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഇതിന്റെ ഭാഗമായി ഹീറോ മോട്ടോകോര്പ്പ് പീപ്പിള്ടുപീപ്പിള് ഹെല്ത്ത് ഫൗണ്ടേഷനുമായി പങ്കാളികളാകയും ചെയ്തു എന്നാണ് റിപ്പോര്ട്ടുകള്. ദില്ലി സര്ക്കാരിന്റെ ആരോഗ്യകുടുംബക്ഷേമ മന്ത്രി സത്യേന്ദര് ജെയിന് വാര്ഡ് ഉദ്ഘാടനം ചെയ്തു എന്നാണ് റിപ്പോര്ട്ടുകള്. കൊവിഡ് വ്യാപനം 2021 ഏപ്രിലില് രണ്ടാംഘട്ടത്തിന്റെ പാരമ്യത്തിലെത്തിയപ്പോള്, കമ്ബനിയുടെ കോര്പറേറ്റ് സോഷ്യല് റസ്പോണ്സബിലിറ്റി പ്ലാറ്റ് ഫോം ഹീറോ വി കെയര് വഴി ഹീറോ മോട്ടോകോര്പ് ഹരിദ്വാറിലെ രാമകൃഷ്ണ മിഷന് സേവാശ്രമം കന്ഖാനുമായി ആര് എം എസ് കെ, സഹകരിച്ച് പ്രവര്ത്തിച്ചിരുന്നു. കൊവിഡ് 19 പ്രതിരോധ പ്രവര്ത്തനങ്ങള്ക്ക് വേണ്ടിയുള്ള ആരോഗ്യ സംവിധാനത്തിനെ പിന്തുണക്കുകയാണ് കമ്ബനി ചെയ്തുവരുന്നത്. റാപിഡ് റസ്പോണ്സ് ടീമിന്റെയും മറ്റ് അടിയന്തര ചികിത്സാ സൗകര്യങ്ങളുടെയും ശേഷി വര്ധിപ്പിക്കുന്നതിനുള്ള പിന്തുണയാണ് നല്കിയത്. ഹരിദ്വാര് മേഖലയില് രോഗ വ്യാപനത്തിന്റെ തീവ്രത കുറയ്ക്കുന്നതിന് ആരോഗ്യ പരിപാടികളുടെ രൂപരേഖ നടപ്പാക്കുന്നതിന് മിഷനെ സഹായിക്കുകയും ചെയ്തിരുന്നു. ദില്ലി, തലസ്ഥാന മേഖല, ഹരിയാന, ഉത്തരാഖണ്ഡ്, രാജസ്ഥാന്, ഗുജറാത്ത് എന്നിവിടങ്ങളിലെ ആരോഗ്യ പ്രവര്ത്തകരുടെ സുരക്ഷിതമായ യാത്രക്ക് മോട്ടോര് സൈക്കിളുകളും സ്കൂട്ടറുകളും നല്കിവരുന്നുണ്ട്. ആരോഗ്യ പ്രവര്ത്തകര്ക്കായി ഇരുചക്ര വാഹനങ്ങള് വിതരണം ചെയ്തിട്ടുള്ളത് ഹരിയാനയിലെ ദാരുഹെറായില് ഏഴ് ആശുപത്രികള്, ഉത്തരാഖണ്ഡിലെ നാല് ആശുപത്രികള്, ഹരിയാനയിലെ ഗുരുഗ്രാമിലെ നാല് ആശുപത്രികള്, ജയ്പൂരിലെ മൂന്ന് ആശുപത്രികള്, രാജസ്ഥാനിലെ അല്വാറിലെയും ഗുജറാത്തിലെ ഹലോലിലെയും ഓരോ ആശുപത്രികള് എന്നിവിടങ്ങളിലാണെന്നും ഹീറോ നേരത്തെ അറിയിച്ചിരുന്നു. ഇതുകൂടാതെ ഹീറോ മോട്ടോകോര്പ് അടിയന്തര ആവശ്യത്തിനുള്ള ഓക്സിജന് സിലണ്ടറുകള് ദില്ലിയിലും ഹരിയാനയിലും നല്കിയിരിക്കുന്നു. വിവിധ സംസ്ഥാനങ്ങളിലെ ആരോഗ്യ പ്രവര്ത്തകര്ക്കായി പിപിഇ കിറ്റുകളും കൈമാറിയിട്ടുണ്ട്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona Last Updated Jul 25, 2021, 10:35 PM IST Hero MotoCorp Hero MotoCorp covid help covid 19 കൊവിഡ് 19 ഹീറോ മോട്ടോകോര്പ് ഹീറോ മോട്ടോകോര്പ് കൊവിഡ് 19